યશ બેન્કના સીએમડી રાણા કપુરની મુદ્દત પર રિઝર્વ બેન્કે અંકુશ લગાવતા શેરનો ભાવ 28.7 ટકા તૂટીને 227.05 રહ્યો હતો. આ ઉપરાંત અમદાવાદસ્થિત ઇન્ફિબીમના શેરમાં પણ 22.8 ટકાનો કડાકો બોલાઇને રૂ.181.35 રહ્યો હતો. બેન્કિંગ શેરો ઉપરાંત સુગર, રિયલ્ટી શેરોમાં પણ વેચવાલી ફરી વળી હતી અને મોટા ભાગના શેરો 10 ટકા જેવા તૂટ્યા હતા. એશિયન અને યુરોપના શેરબજાર મજબૂત રહેવા છતાં તેની કોઈ અસર સ્થાનિક બજારમાં જોવા મળી નહોતી. સવારના સત્રમાં 300થી વધુ પોઇન્ટનો સુધારો પણ અદશ્ય થઈ ગયો હતો.